Subject: ~{=+=x>F~}(~{@n0W~})

From: [email-masked] (Jack Chiou)
Date: 27 Aug 1993 06:12:54 GMT

将   进   酒

	君不见黄河之水天上来   	奔流到海不复回
	
	君不见高堂明镜悲白发    朝如青丝暮成雪

  	人生得意须尽欢	 	莫使金樽空对月
         
 	天生我才必有用		千金散尽还复来

	烹牛宰羊且为乐		一须会饮三百杯

	岑夫子  丹丘生 		将进酒  杯莫停	
	
	与君歌一曲		请君为我倾耳听

	钟鼓馔玉不足贵		但愿常醉不愿醒

	古来圣贤多寂寞		唯有饮者留其名

	昔时陈王宴平乐		斗酒十千恣欢谑
	
	主人何为言少钱		迳须沽取对君酌
	
	五花马 千金裘		呼儿将出换美酒

	与尔同消万古愁